**Získanie povolenia na prijímanie cudzincov z tretích krajín na výskum a vývoj - postup**

Agenda ohľadom vystavenia povolenia pre prijímanie cudzincov z tretích krajín na vykonávanie činností vo vede a výskume spadá pod **Ministerstvo školstva, vedy, výskumu a športu SR, Sekciu vedy a techniky.**

**MŠVVaŠ SR má 30 dní na rozhodnutie** (udelenie povolenia) od prijatia kompletnej žiadosti.

Čo je potrebné na získanie povolenia?

1. Organizácia musí vyplniť Žiadosť o vydanie povolenia na prijímanie cudzincov. (vzor v prílohe)

2. Ako prílohu žiadosti je potrebné zaslať kópiu osvedčenia o spôsobilosti na vykonávanie výskumu a vývoja (majú ho udelené všetky vedecké organizácie SAV). Kópia nemusí byť notársky overená. V prípade, že organizácia z nejakého dôvodu nemôže dokladovať kópiu daného osvedčenia, je možné sa iba odvolať na zoznam organizácií, ktoré týmto osvedčením disponujú.

3. Druhou prílohou žiadosti musí byť čestné vyhlásenie (vzor v prílohe) o tom, že organizácia je ochotná v budúcnosti uzatvoriť s prichádzajúcim vedcom dohodu o hosťovaní a že budú k dispozícii finančné prostriedky na jej uzatvorenie. Toto vyhlásenie sa píše všeobecne, čiže neuvádza sa meno žiadneho konkrétneho vedca. Pri vyhlásení o existencii finančných prostriedkov je najjednoduchšie uviesť formuláciu: „prijímaný cudzinec bude čerpať finančné prostriedky z prostriedkov schválených štatutárnym orgánom ústavu“. Podpis na čestnom vyhlásení nemusí byť overený.

4. Treťou prílohou žiadosti musí byť materiál o schválených cieľoch a zámeroch vo výskume a vývoji. Tu stačí kópia zriaďovacej listiny organizácie. Táto kópia taktiež nemusí byť notársky overená.

Žiadosť spolu s prílohami sa zasiela na adresu:

Ministerstvo školstva, vedy, výskumu a športu SR

Sekcia vedy a techniky

Stromová 1 813 30

Bratislava

**Ministerstvo udelí organizácii povolenie do 30 dní od doručenia žiadosti**. V prípade neúplných údajov, príp. nesplnenia predpísaných náležitostí, vyzve organizáciu na odstránenie nedostatkov do 15 dní. Povolenie sa zverejní aj na stránke MŠVVaŠ SR a v registri organizácií Informačného systému o vede a výskume (SK-CRIS). Získané povolenie obsahuje číslo, ktoré je následne potrebné použiť pri každej dohode o hosťovaní, ktorú organizácia uzavrie počas doby platnosti povolenia. Doba platnosti povolenia je 5 rokov od jeho vydania.

Informácie ohľadom tejto agendy nájdete tu:

<https://www.minedu.sk/metodicke-usmernenie-c-482011-pre-prijimanie-cudzincov-na-vykonavanie-cinnosti-vo-vyskume-a-vyvoji-i-s-prilohami/>

**Webstránka MŠVVaŠ SR pre oblasť vedy a techniky:**

<https://www.vedatechnika.sk/SK/Stranky/default2.aspx>

<https://www.vedatechnika.sk/SK/VedaATechnikaVSR/Stranky/Povolenie-pravnickym-osobam-vykonavajucim-vyskum-a-vyvoj-prijimat-cudzincov.aspx>

Kontakty na pracovníkov Sekcie vedy a výskumu:

anna.jurikova@minedu.sk

katarina.hamerlova@minedu.sk

robert.sevcik@minedu.sk